Държавен вестник, бр. 98, 2012 г., стр. 17

БРОЙ  98	
Д Ъ Р Ж А В Е Н  В Е С Т Н И К 	
СТР.  17  
(2) Въз основа на становището на съвета по 
ал. 1 министърът на културата издава заповед 
за декларирането на обекта и за вписването 
му в публичния регистър по чл. 60 ЗКН. Със 
заповедта се определят: 
1. предварителната класификация; 
2. предварителната категория; 
3. временните режими за опазване. 
Чл. 19. В 7-дневен срок от издаване на 
заповедта по чл. 18, ал. 2 Министерството на 
културата изпраща оригинала на заповедта в 
НИНКН, а копия от нея на: 
1. общинските администрации;
2. регионалните инспекторати по опазване 
на културното наследство; 
3. Центъра за подводна археология – в 
случаите от неговата компетентност.
Раздел ІІІ
Предоставяне на статут на недвижима кул­
турна ценност
Чл. 20. (1) Предоставянето на статут на 
НКЦ се предхожда от заключителна оценка.
(2) Заключителната оценка се изготвя от 
НИНКН, самостоятелно или във взаимо­
действие със специализирани институции и 
компетентни лица, в изпълнение на терито­
риалните програми по чл. 3, ал. 1, т. 1 или по 
искане на лицата по чл. 3, ал. 1, т. 2.
(3) За издирени и проучени недвижими 
обекти на културното наследство, за които 
има достатъчно данни за изготвяне на заклю­
чителна оценка, не се прилагат разпоредбите 
на раздел ІІ и предоставянето или отказът за 
предоставяне на статут на НКЦ се извършва 
по реда на този раздел. 
Чл. 21. (1) За изготвяне на заключителната 
оценка се събират и обработват подробни данни 
за обектите и средата им (архивна, текстова, 
картна, графична и фотодокументация) и се 
извършват научноизследователски проучвания 
и анализи съобразно научната и културната 
област, към която те се отнасят.
(2) Заключителната оценка на издирените 
и проучените недвижими обекти се изготвя 
въз основа на данните и анализите по ал. 1 и 
система от критерии и показатели за устано­
вяване на тяхната културна и научна стойност 
и обществена значимост, автентичност, степен 
на съхраненост и взаимодействие със средата 
и обществото.
(3) Обхватът и съдържанието на заклю­
чителната оценка се определят съгласно 
приложение № 3.
Чл. 22. (1) Заключителната оценка за ар­
хеологическите НКЦ се изготвя от НИНКН 
с участието на научния ръководител на те­
ренното проучване и при взаимодействие със 
специализирани институции и компетентни 
лица. При невъзможност за участие на науч­
ния ръководител заключителната оценка се 
изготвя с участието на директора на музея, 
в който се съхранява документацията от ар­
хеологическото проучване. 
(2) Научният ръководител или директорът 
на музея, в който се съхранява документаци­
ята от проучването, предоставя по служебен 
път в НИНКН доклада и документацията по 
чл. 8, ал. 5.
Чл. 23. (1) Когато от заключителната 
оценка се установи, че обект на недвижимото 
културно наследство има качества на НКЦ, 
директорът на НИНКН прави предложение 
до министъра на културата за класификация, 
категория и режими за опазване във връзка с 
предоставянето на статут на НКЦ, изготвено 
по образец съгласно приложение № 4.
(2) Когато от заключителната оценка се 
установи, че деклариран обект не отговаря 
на критериите по чл. 21, ал. 2, директорът на 
НИНКН прави предложение до министъра 
на културата за прекратяване на временния 
режим за опазване, изготвено по образец 
съгласно приложение № 4.
Чл. 24. С режимите за опазване на НКЦ 
се определят: 
1. териториалният обхват – в съответствие 
с чл. 12 и 13;
2. предписанията за опазване – въз основа 
на заключителната оценка и в съответствие 
с анализите и изискванията по чл. 14.
Чл. 25. Предложенията за режими за опаз­
ване на групови НКЦ от национално значение 
и на единични и групови археологически НКЦ, 
независимо от категорията им, се предлагат 
от междуведомствената комисия по чл. 16, 
като протоколът и докладът от комисията се 
изпращат в НИНКН за изготвяне на предло­
жение по чл. 23. 
Чл. 26. (1) Предложенията по чл. 23 се 
разглеждат от съвета по чл. 64, ал. 2 ЗКН.
(2) Въз основа на решението на съвета по 
чл. 64, ал. 2 ЗКН министърът на културата 
издава заповед за предоставяне на статут на 
НКЦ, с която се определят нейната класи­
фикация, категория и режими за опазване. 
Чл. 27. (1) За територии или части от ак­
ватория, наситени с археологически НКЦ с 
изключителна научна и културна стойност 
и обществена значимост, директорът на 
НИНКН прави предложение за предоставяне 
на статут на групова археологическа НКЦ с 
категория „национално значение“ – „архео­
логически резерват“.
(2) За територията или частта от акватория, 
предложена за археологически резерват, се 
изготвят предложения за режими за опазване 
по реда на чл. 25 и се разглеждат от съвета 
по чл. 64, ал. 2 ЗКН.